Επειδή το διαδίκτυο γίνεται όλο και περισσότερο ένα αναπόσπαστο μέρος της ζωής μας, οι υπέρμαχοί των ατομικών δικαιωμάτων ασκούν πίεση σε μεγάλες εταιρίες, όπως η Google, για να προστατέψουν την ιδιωτικότητα των χρηστών. Η πιο σημαντική κίνηση που βασίζεται στην προστασία της ιδιωτικότητας ήταν η εφαρμογή του GDPR (Γενικός Κανονισμός Προστασίας Δεδομένων) από την Ευρωπαϊκή Ένωση, μια σειρά νόμων που καθιστούσαν παράνομη την εγκατάσταση cookies στο πρόγραμμα περιήγησης ενός χρήστη χωρίς τη συγκατάθεσή του. Τον Απρίλιο του 2021, η Ευρωπαϊκή Ένωση άρχισε επίσης να επισημοποιεί τον Κανονισμό για την Ηλεκτρονική Ιδιωτικότητα, ο οποίος επεκτείνει περαιτέρω την προστασία της ιδιωτικότητας όπως αυτή ορίζεται στον GDPR.
Όλη αυτή η δημόσια και νομοθετική πίεση έχει εξαναγκάσει την Google να βρει έναν καλύτερο τρόπο για να βοηθήσει τους διαφημιστές τρίτων για να προβάλλουν στοχευμένες διαφημίσεις. Το FLoC προσπαθεί να εξισορροπήσει την ανάγκη προστασίας της ιδιωτικότητας των χρηστών με τις ανάγκες των διαφημιστών στο διαδίκτυο, έτσι ώστε αυτοί να μάθουν αρκετά πράγματα για εσάς για να σάς προβάλλουν στοχευμένες διαφημίσεις.